**Tiszavasvári Város Önkormányzata**

**Képviselő-testületÉNEK**

**116/2022. (IV.28.) Kt. számú**

**határozata**

**A Magyar Állam tulajdonában lévő tiszavasvári 2833/1 hrsz-ú ingatlan járda, kerékpárút és zöldfelület részének ingyenes önkormányzati tulajdonba vételéről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület **kezdeményezi** a Magyar Állam tulajdonában lévő „országos közút” megnevezésű, tiszavasvári **2833/1 helyrajzi számú**, a valóságban Tiszavasvári, **Kossuth utca** részét képező **járda, kerékpárút és zöldfelület részek ingyenes önkormányzati tulajdonba vételét.**

2. Az Önkormányzat vállalja a fenti helyrajzi szám alatti ingatlanrészek átadásával kapcsolatos összes költség viselését.

2. Felkéri a Polgármestert, hogy:

2.1. a tárgyi helyrajzi számú ingatlan 1. pontban feltüntetett részeinek leválasztása miatt szükséges **változási vázrajz elkészíttetését megelőzően** folytasson **egyeztetést** a Magyar Közút Nonprofit Zrt. (továbbiakban: MK NZrt.) Szabolcs-Szatmár-Bereg Megyei Igazgatósággal az országos közút műszaki határának meghatározása érdekében.

2.2. kérje meg az MK NZrt. Szabolcs-Szatmár-Bereg Megyei Igazgatóság **közútkezelői hozzájárulását** a tárgyi helyrajzi számú ingatlan megosztásáról, valamint az érintett járdaszakasz, kerékpárút és zöldfelület önkormányzati tulajdonba vételéről.

2.3. készíttesse el a telekalakításról szóló **vázrajzot.**

2.4. az MK NZrt-vel történt előzetes egyeztetést követően, a telekalakítási eljárás lefolytatására az MK NZrt. által kiadott meghatalmazás alapján a **telekalakítási eljárást indítsa meg**.

3. Felhatalmazza a Polgármestert - a telekalakítás ingatlan-nyilvántartásban történő átvezetését követően - az átadás-átvétellel kapcsolatos feladatok teljes körű lebonyolítására és a szükséges jognyilatkozatok megtételére.

Határidő: azonnal, esedékességkor Felelős: Szőke Zoltán polgármester

 **Szőke Zoltán dr. Kórik Zsuzsanna**

 **polgármester jegyző**